Delta II

[miniatura|Un Delta II no momento do lanzamento, co observatorio [WMAP a bordo.]]
**Delta II** é o nome dunha serie de foguetes espaciais dos Estados Unidos en servizo desde a década de 1980 ata o 15 de setembro de 2018, no que tivo lugar o último voo. A subfamilia Delta II está composta polos Delta das series 6000 e 7000, segundo o sistema de numeración clásico seguido pola familia de foguetes Delta.

## Características 
A diferenza entre os Delta II da serie 6000 e da 7000 é que os primeiros usan foguetes Castor 4A como aceleradores de propelente sólido, mentres que os segundos usan foguetes GEM-40, máis potentes. Ademais, os Delta II da serie 7000 usan o motor mellorado RS-27A na primeira etapa en lugar do RS-27 dos da serie 6000. A serie 6000 é capaz de poñer en órbita baixa ata 3981&nbsp;kg (1446&nbsp;kg en órbita de transferencia xeoestacionaria, GTO), e a serie 7000, 5089&nbsp;kg (1818&nbsp;kg en GTO).

## Delta 6000 
### Delta 6920 
Foi unha serie composta á súa vez por dous tipos de foguete, diferenciados polo diámetro da cofia: o Delta 6920-8, cunha cofia de 2,4 metros (8 pés) de diámetro e o Delta 6920-X ou 6920-10, cunha cofia de 3,05 metros (10 pés). Podía poñer en órbita baixa ata 3983&nbsp;kg de carga e en total, lanzáronse tres Delta 6920, todos eles con éxito. Está fóra de produción.

#### Historial de lanzamentos 
### Delta 6925 
Ó igual que o Delta 6920, esta serie tamén estivo composta de dous tipos: o Delta 6925 normal é o Delta 6925-8, cunha cofia de 2,4 metros de diámetro. Podía poñer en órbita de transferencia xeoestacionaria ata 1447&nbsp;kg de carga. Lanzáronse 14 Delta 6925, todos con éxito. Está fóra de produción.

#### Historial de lanzamentos 
## Delta 7000 
### Delta 7320 (Delta 2320) 
O Delta 7320 (Delta 2320 segundo o novo sistema de numeración) fixo un total de dez lanzamentos exitosos. Medía 38,9 metros de altura e 2,44 metros de diámetro, cun peso de 151.700&nbsp;kg cheo de propelente. Podía poñer en órbita baixa 2865&nbsp;kg de carga, 2063&nbsp;kg en órbita polar baixa terrestre e 1651&nbsp;kg en órbita heliosincrónica.

#### Historial de lanzamentos 
### Delta 7326 (Delta 2326) 
O Delta 7326 (Delta 2326 segundo o novo sistema de numeración) fixo un total de tres lanzamentos exitosos. Medía 38,4 metros de altura e 2,44 metros de diámetro, cun peso de 155.000&nbsp;kg cheo de propelente. Podía poñer ata 934&nbsp;kg de carga en órbita de transferencia xeoestacionaria.

#### Historial de lanzamentos 
### Delta 7420 (Delta 2420) 
O Delta 7420 (Delta 2420 segundo o novo sistema de numeración) fixo un total de trece lanzamentos exitosos. Medía 39,0 metros de altura e 2,44 metros de diámetro, cun peso de 165.000&nbsp;kg cheo de propelente. Podía poñer 3185&nbsp;kg en órbita baixa terrestre, 2346&nbsp;kg en órbita polar e 1966&nbsp;kg en órbita heliosincrónica.

#### Historial de lanzamentos 
### Delta 7425 (Delta 2425) 
O Delta 7425 (Delta 2425 segundo o novo sistema de numeración) fixo un total de catro lanzamentos exitosos. Medía 39,0 metros de altura e 2,44 metros de diámetro, cun peso de 170.000&nbsp;kg cheo de propelente. Usaba catro foguetes aceleradores e unha segunda etapa Delta K, cunha terceira etapa formada por un foguete PAM-D propulsada por un motor Star 48B. Era capaz de poñer 1110&nbsp;kg en órbita de transferencia xeoestacionaria.

#### Historial de lanzamentos 
### Delta 7426 (Delta 2426) 
O Delta 7426 (Delta 2426 segundo o novo sistema de numeración) fixo un único lanzamento, que resultou exitoso. Medía 39,0 metros de altura e 2,44 metros de diámetro, cun peso de 170.000&nbsp;kg cheo de propelente. Usaba catro foguetes aceleradores e unha segunda etapa Delta K, cunha terceira etapa Star 37FM. Tiña capacidade para situar 1058&nbsp;kg en órbita de transferencia xeoestacionaria.

#### Historial de lanzamentos 
### Delta 7920 (Delta 2920) 
O Delta 7920 (Delta 2920 segundo o novo sistema de numeración) fixo un total de 28 lanzamentos exitosos. Medía 39,0 ou 40,0 metros de altura, segundo a cofia usada, e 2,44 metros de diámetro, cun peso de entre 220.000 e 232.000&nbsp;kg cheo de propelente. Usaba nove foguetes aceleradores e unha segunda etapa Delta K. Non usaba terceira etapa e podía poñer en órbita baixa terrestre 5030&nbsp;kg de carga, 3755&nbsp;kg en órbita polar e 3123&nbsp;kg en órbita heliosincrónica.

#### Historial de lanzamentos 
### Delta 7920H (Delta 2920H) 
O Delta 7920H (Delta 2920H segundo o novo sistema de numeración) foi unha versión pesada do Delta 7920 (o H significa *Heavy*, pesado), capaz de lanzar maiores cargas. Fixo un total de 3 lanzamentos exitosos e medía 39 metros de altura e 2,44 metros de diámetro, cun peso de 286.000&nbsp;kg cheo de propelente. Usaba nove foguetes aceleradores GEM 46 que lle daban potencia extra e unha segunda etapa Delta K. Non usaba terceira etapa. Podía poñer en órbita baixa ata 6097&nbsp;kg de carga.

#### Historial de lanzamentos 
### Delta 7925 (Delta 2925) 
O Delta 7925 (Delta 2925 segundo o novo sistema de numeración) fixo un total de 67 lanzamentos exitosos, cun lanzamento errado e outro exitoso só parcialmente. Medía entre 38,1 e 38,9 metros de altura, segundo a cofia usada, e 2,44 metros de diámetro, cun peso de entre 220.000 e 231.900&nbsp;kg cheo de propelente. Usaba nove foguetes aceleradores e unha segunda etapa Delta K. A terceira etapa era unha PAM-D cun motor Star 48D. Podía poñer en órbita de transferencia xeoestacionaria ata 1819&nbsp;kg.

#### Historial de lanzamentos 
### Delta 7925H (Delta 2925H) 
O Delta 7925H (Delta 2925H segundo o novo sistema de numeración) foi unha versión pesada do Delta 7925 (o H significa *Heavy*, pesado), capaz de lanzar maiores cargas. Fixo un total de 3 lanzamentos exitosos e medía 38,1 metros de altura e 2,44 metros de diámetro, cun peso de 231.870&nbsp;kg cheo de propelente. Usaba nove foguetes aceleradores GEM 46 que lle daban potencia extra e unha segunda etapa Delta K. Como terceira etapa usaba unha PAM-D cun motor Star 48B. Podía poñer en órbita de transferencia xeoestacionaria ata 2171&nbsp;kg de carga.

#### Historial de lanzamentos 
## Notas 
## Véxase tamén 
### Outros artigos 
*Delta
*Delta A
*Delta B
*Delta C
*Delta D
*Delta E
*Delta F
*Delta G
*Delta J
*Delta K
*Delta L
*Delta M
*Delta N
*Delta P
*Delta 0100
*Delta 1000
*Delta 2000
*Delta 3000
*Delta 4000
*Delta 5000
*Delta III
*Delta IV

### Ligazóns externas 
*Delta II Payload Planners Guide